Politiet opfordrer folk til at dele advarslen med deres netværk.

Pas på! Sådan skriver Nordjyllands Politi nu på Twitter . Svindel-beskeder i omløb Grunden til advarslen er, at der i øjeblikket er svindel-beskeder i omløb, hvor svindlerne udgiver sig for at være fra Region Nordjylland. - Gerningspersonerne forsøger via et link at få kontakt til borgere og lokket penge fra deres konti, skriver Nordjyllands Politi. Det pågældende link må man under ingen omstændigheder trykke på. - Modtager du denne som sms eller mail, så slet den, lyder det fra politiet. Derudover opfordrer politiet og også Region Nordjylland til, at man deler advarslen med sin omgangskreds. - Advar gerne dine ældre pårørende og bekendte, da vi oplever, at det oftest er ældre borgere, der giver deres oplysninger på baggrund af sms'en, skriver Region Nordjylland på deres Facebook-side. Er du blevet snydt, så opfordrer politiet dig til at anmelde det enten via politi.dk eller 114.